CELEX: C2007/199/79
Language: fi
Date: 2007-08-25 00:00:00
Title: Asia T-223/07 P P: Valitus, jonka Michel Thierry on tehnyt 27.6.2007 virkamiestuomioistuimen asiassa F-82/05, Thierry v. komissio, 16.4.2007 antamasta määräyksestä

25.8.2007   
            
            
               FI
            
            
               Euroopan unionin virallinen lehti
            
            
               C 199/42
            
         Valitus, jonka Michel Thierry on tehnyt 27.6.2007 virkamiestuomioistuimen asiassa F-82/05, Thierry v. komissio, 16.4.2007 antamasta määräyksestä
   (Asia T-223/07 P P)
   (2007/C 199/79)
   Oikeudenkäyntikieli: ranska
   Asianosaiset
   
      Valittaja: Michel Thierry (Howald, Luxemburgin suurherttuakunta) (edustaja: asianajaja F. Frabetti)
   
      Muu osapuoli: Euroopan yhteisöjen komissio
   Vaatimukset
   
               —
            
            
               virkamiestuomioistuimen asiassa F-82/05 16.4.2007 antama määräys, joka annettiin valittajan tiedoksi 17.4.2007, on kumottava
            
         
               —
            
            
               valittajan ensimmäisessä oikeusasteessa esittämät vaatimukset on hyväksyttävä, ja asiassa F-82/05 nostettu kanne on näin ollen otettava tutkittavaksi ja todettava perustelluksi
            
         
               —
            
            
               toissijaisesti asia on palautettava virkamiestuomioistuimeen
            
         
               —
            
            
               oikeudenkäyntikuluista on määrättävä, ja komissio on velvoitettava korvaamaan ne.
            
         Oikeudelliset perusteet ja pääasialliset perustelut
   Valittaja vaatii valituksessaan ensimmäisen oikeusasteen tuomioistuinta kumoamaan virkamiestuomioistuimen antaman määräyksen, jolla kanne, jossa vaadittiin vuoden 2004 ylennyskierroksella ylennettyjen virkamiesten luettelon kumoamista siltä osin kuin kantajan nimeä ei ole merkitty luetteloon, jätetään osaksi tutkimatta, koska sen tutkittavaksi ottamisen edellytykset puuttuvat selvästi, ja osaksi se hylätään, koska se on selvästi perusteeton.
   Valittaja vetoaa valituksensa tueksi valitusperusteeseen, joka koskee tulkinnassa ja tosiseikkojen arvioinnissa tehtyä virhettä, joka on johtanut siihen, että virkamiestuomioistuin on väitetysti tehnyt oikeudenkäyntivirheen ja oikeudellisen virheen siltä osin kuin se ei ole hyväksynyt ensimmäisessä oikeusasteessa vastauskirjelmässä esitettyä pyyntöä kuulla yhtä valittajan yksikön jäsentä.